Som svar til Morten Nygaard.

Nu er det jo ikke Tesla mod benzinbiler generelt, det handler om. Det ville være at sammenligne æbler og pærer. Det er én specifik model, nemlig Model S, der fire gange på to måneder er brudt i brand. Endda en model som der kører – her kommer den igen – relativt få af rundt på vejene, sammenlignet med f.eks. VW Golf eller Citroen C3. Ifølge de estimater, jeg har kunnet finde, er der solgt omkring 400.000 Model S i årenes løb – og ud fra den base er det relativt mange, der er brudt i brand på to måneder. Men det er du hjerteligt velkommen til at være uenig med mig i. Naturligvis.